***Par iepirkuma***

***„Ķīmisko vielu utilizācija”***

***(Iepirkuma ident. Nr. LU 2016/72\_I) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā iepirkuma „Ķīmisko vielu utilizācija” (id. Nr. LU 2016/72\_I) nolikumā (turpmāk – Nolikums) noteiktajām prasībām:

**Jautājums:** „Saskaņā ar Nolikuma 2.2.7.prasībām Pretendentam ir tiesības veikt atkritumu apsaimniekošanu un transportēšanu saskaņā ar Atkritumu apsaimniekošanas likumu, kur saskaņā ar šo noteikumu noteikts, ka jāiesniedz Atkritumu apsaimniekošanas A vai B kategorijas atļaujas apliecināta kopija un Valsts vides dienesta izdota atļaujas kopija A vai B kategorijas piesārņojošai darbībai, ar kuru ir atļauta tehniskajā specifikācijā minēto atkritumu transportēšanai.

Vēršam uzmanību, ka saskaņā ar MK noteikumu Nr.704 atkritumu apsaimniekošanu var veikt sekojošs uzņēmums:

1) Ir jāsaņem atkritumu apsaimniekošanas atļauja saskaņā ar augstāk minētajiem MK noteikumiem vai arī ar šo pašu noteikumu 2.punktu: Ja atkritumu apsaimniekotājs ir saņēmis atļauju A vai B kategorijas piesārņojošas darbības veikšanai un šajā atļaujā ir iekļauti nosacījumi atkritumu savākšanai, pārkraušanai, šķirošanai vai uzglabāšanai, tam nav nepieciešama atsevišķa atļauja atkritumu savākšanai, pārkraušanai, šķirošanai vai uzglabāšanai.

No iepriekš minētā secināms, ka Nolikuma prasība ir neatbilstoša, jo atkritumu apsaimniekošanu var veikt uzņēmums, kurš saņēmis atkritumu apsaimniekošanas atļauju, savākšanai, transportēšanai, šķirošanai vai uzglabāšanai un transportēšanai bez A vai B kategorijas piesārņojošās darbības atļaujas. Lūdzam mainīt šo Nolikuma prasību.”

**Atbilde:**

Nolikuma 2.3.7.punktā ietvertā prasība ir tulkojama, ka gadījumos, ja atkritumu apsaimniekotājs ir saņēmis atļauju A vai B kategorijas piesārņojošas darbības veikšanai un šajā atļaujā ir ietverti arī nosacījumi specifikācijā minēto atkritumu savākšanai, pārkraušanai, šķirošanai vai uzglabāšanai, tad atbilstoši normatīvo aktu regulējumam, lai izpildītu iepirkuma nolikuma 2.2.7. un 2.3.7.prasības, pretendentam nav nepieciešama atsevišķa atļauja atkritumu savākšanai, pārkraušanai, šķirošanai vai uzglabāšanai. Pretendents nolikuma prasību izpildei var iesniegt atļauju A vai B kategorijas piesārņojošas darbības veikšanai, kurā ir ietverti nosacījumi atkritumu savākšanai, pārkraušanai, šķirošanai vai uzglabāšanai.

**Jautājums:**„No Nolikuma Tehniskās specifikācijas secināms, ka jāsavāc un jāutilizē dzīvsudraba saturoši atkritumi ar atkritumu klasi 060404. Lūdzam sniegt skaidrojumu kādas neorganiskās ķīmijas tehnoloģijas procesi saskaņā ar MK noteikumiem Nr.1084 tiek veikti Jūsu iestādē, jo minēta atkritumu klase 060404, kas ir Neorganiskās ķīmijas tehnoloģisko procesu atkritums saskaņā ar MK noteikumu Nr.302 noteikumiem no ražotnēm un rūpnīcām, lūdzam labot šo kodu uz atbilstošu, ka bīstama neorganiska laboratorijas viela, jo uzskatām, ka kods nav atbilstošs jūsu darbībai un uzskatāms arī par laboratorijā izmantotu vai pielietotu neorganisko ķīmisko vielu vai arī lūdzam sniegt skaidrojumu kādu neorganisko vielu ražošanas procesi veikti Jūsu uzņēmumā un kādas bija izsniegtas Valsts vides dienesta atļaujas šādu darbību veikšanai.”

**Atbilde**:

Latvijas Universitātē netiek veikti neorganisko vielu ražošanas procesi, līdz ar to atkritumu veidam „dzīvsudraba termometri un citi dzīvsudraba atkritumi” ir norādīts korekts bīstamo atkritumu reģistrācijas kods 200121, kas ir laboratorijā izmantota vai pielietota neorganiskā ķīmiskā viela.